**ΟΔΗΓΙΕΣ ΓΙΑ ΤΙΣ ΔΗΛΩΣΕΙΣ ΜΑΘΗΜΑΤΩΝ ΓΙΑ ΤΟ ΕΑΡΙΝΟ ΕΞΑΜΗΝΟ**

**ΑΚΑΔ. ΕΤΟΥΣ 2020-21**

Οι δηλώσεις μαθημάτων θα γίνουν ηλεκτρονικά από την κεντρική σελίδα του πρώην ΤΕΙ Στερεάς Ελλάδας «Γραμματειακή υποστήριξη» από **2/4/2021** έως και **18/4/2021 όλο το εικοσιτετράωρο.**

Στη δήλωση μαθημάτων οι σπουδαστές καλούνται να δηλώσουν τα ακόλουθα:

**Α) Μαθήματα του 2ου του 4ου και του 6ου εξαμήνου σπουδών, τα οποία τυχόν οφείλουν. Η δήλωση των μαθημάτων του 2ου και του 4ου εξαμήνου δεν υπόκειται σε κανένα περιορισμό πιστωτικών μονάδων.**

Ο φοιτητής δικαιούται να εξεταστεί μόνο σε μαθήματα που έχουν δηλωθεί, σύμφωνα με τα ανωτέρω, κατά το συγκεκριμένο εξάμηνο. Οι φοιτητές που δεν έχουν υποβάλει δήλωση μαθημάτων ή έχουν υποβάλει εκπρόθεσμες δηλώσεις δεν γίνονται δεκτοί στις εξετάσεις του οικείου εξαμήνου και, εάν παρά ταύτα συμμετείχαν σε αυτές, η επίδοση τους δεν βαθμολογείται και, εάν παρά ταύτα βαθμολογήθηκαν, ο βαθμός που τυχόν έλαβαν δεν λαμβάνεται υπόψη και δεν καταχωρείται σε καμία εξεταστική περίοδο.

**Β) Επίσης στα παρακάτω μαθήματα προγράμματος σπουδών χειμερινού εξαμήνου που η διδασκαλία τους πραγματοποιείται στο εαρινό εξάμηνο, η δήλωσή τους θα γίνει στο εαρινό εξάμηνο.**

1. Εργαλειομηχανές CNC θεωρία

2. Νομοθεσία Περιβάλλοντος και ΑΠΕ-ΜΠΕ θεωρία

3. Ανυψωτικές και Μεταφορικές Μηχανές θεωρία και εργαστήριο

4. Ενεργειακές Εγκαταστάσεις εργαστήριο

5. Θερμοηλεκτρικοί και διπλού στόχου σταθμοί εργαστήριο

6. Αριθμητική Ανάλυση με Η/Υ εργαστήριο

7. Καύση – Καύσιμα – Λιπαντικά εργαστήριο

8. Θεωρία Μηχανών και Μηχανισμών θεωρία

**ΥΠΟΒΟΛΗ ΚΑΙ ΚΑΤΑΘΕΣΗ ΔΗΛΩΣΗΣ**

Όταν ολοκληρώσετε την δήλωση **θα την αποθηκεύσετε και θα κάνετε αποστολή για να καταχωρηθεί στο σύστημα μηχανογράφησης. Εάν παραλείψετε το βήμα της αποστολής η δήλωση δεν καταχωρείται, το οποίο ισοδυναμεί με το να μην έχετε δηλώσει κανένα απολύτως μάθημα.**

Η υποβολή της δήλωσης μαθημάτων θα γίνει μόνο ηλεκτρονικά.

**Δηλώσεις μαθημάτων που δεν πληρούν τις προϋποθέσεις των παραπάνω οδηγιών δεν είναι έγκυρες.**

**ΠΡΟΣΟΧΗ**: Η Γραμματεία δεν θα δεχθεί υποβολή δηλώσεων πέραν των παραπάνω ημερομηνιών. Για το λόγο αυτό, οι φοιτητές θα πρέπει να επιβεβαιώσουν από το μηχανογραφικό σύστημα ότι η δήλωσή τους έχει πράγματι καταχωρηθεί.